Jakub II. (Anglicko)

Jakub II. Stuart (* 14. október 1633, Londýn, Anglicko – † 16. september 1701, Saint-Germain-en-Laye, Francúzsko) bol posledný katolícky kráľ Anglicka, Škótska (ako Jakub VII.) a Írska. Reálne vládol v rokoch 1685 – 1688. Bol tiež posledným kráľom, ktorý sa tituloval ako kráľ Škótov.

Životopis 
Narodil sa ako tretí syn Karola I. a Henrietty Márie Bourbonskej, dcéry francúzskeho kráľa Henricha IV. Na trón nastúpil po svojom bratovi Karolovi II.

Kráľova politika smerujúca k posilneniu kráľovskej moci a k zrušeniu reštrikcií namierených proti katolíkom vyvolávala všeobecnú nevôľu a nakoniec vyústila do tzv. Slávnej revolúcie, keď bol Jakub II. zvrhnutý z anglického trónu a musel ujsť. Na jeho miesto nastúpila jeho dcéra Mária II. a jej manžel Viliam III. Oranžský (syn Jakuba II., Jakub František, rovnako katolík, bol obídený). Škótsko a Írsko túto zmenu neuznali, ale neskôr u nich bola presadená silou. V týchto krajinách aj v Anglicku však ešte dlho pôsobilo hnutie jakobitov, ktorí podporovali a presadzovali právo Jakuba II. a jeho potomkov na anglický trón. Jakub II. zomrel v exile vo Francúzsku. Jeho potomkovia sa na anglický trón nevrátili.

Genealógia

Iné projekty 

Králi Anglicka
Králi Škótska
Vládcovia Írska